DA Den Europæiske Unions Tidende C 199/18

Meddelelse om de gældende antidumping- og udligningsforanstaltninger vedrørende importen til Unionen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i Folkerepublikken Kina: ændring af navnet på en virksomhed, på hvilken tolden for samarbejdsvillige virksomheder uden for stikprøven finder anvendelse

(2018/C 199/09)

Importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i Folkerepublikken Kina er pålagt en endelig antidumpingtold og udligningstold, der indførtes ved Kommissionens gennemførelsesforordning (EU) 2017/367 (1) og Kommissionens gennemførelsesforordning (EU) 2017/366 (2), som ændret ved Kommissionens gennemførelsesforordning (EU) 2017/1570 (3).

Tre virksomheder i Folkerepublikken Kina, hvis eksport til Unionen af fotovoltaiske moduler af krystallinsk silicium og nøglekomponenter hertil er pålagt antidumpingtolden for samarbejdsvillige virksomheder uden for stikprøven på 36,2 % og udligningstold på 6,4 %, har meddelt Kommissionen, at de har ændret navn som anført nedenfor.

Virksomhederne har anmodet Kommissionen om at bekræfte, at navneændringen ikke påvirker virksomhedernes ret til at drage fordel af den individuelle toldsats, der gjaldt for virksomhederne under deres tidligere navne.

Kommissionen har undersøgt de indsendte oplysninger og konkluderet, at navneændringen på ingen måde påvirker konklusionerne i gennemførelsesforordning (EU) 2017/367 og gennemførelsesforordning (EU) 2017/366, som ændret ved gennemførelsesforordning (EU) 2017/1570.

Derfor bør henvisningerne i bilag 1 til gennemførelsesforordning (EU) 2017/366, i bilag I til gennemførelsesforordning (EU) 2017/367 og i bilaget til gennemførelsesforordning (EU) 2017/1570 til:

Zhongli Talesun Solar Co., Ltd B922

ændres til:

Suzhou Talesun Solar Technologies Co., Ltd B922

Taric-tillægskode B922, som tidligere var tildelt Zhongli Talesun Solar Co., Ltd, skal gælde for Suzhou Talesun Solar Technologies Co., Ltd.

Henvisningerne i bilag 1 til gennemførelsesforordning (EU) 2017/366, i bilag I til gennemførelsesforordning (EU) 2017/367 og i bilaget til gennemførelsesforordning (EU) 2017/1570 til:

Wuxi LONGi Silicon Materials Co. Ltd Xi'an LONGi Silicon Materials Corp. B897

ændres til:

Wuxi LONGi Silicon Materials Co. Ltd LONGi Green Energy Technology Co., Ltd. B897

Taric-tillægskode B897, som tidligere var tildelt Xi'an LONGi Silicon Materials Corp. samt Wuxi LONGI Silicon Materials Co. Ltd, skal gælde for LONGi Green Energy Technology Co., Ltd samt Wuxi LONGi Silicon Materials Co. Ltd.

Henvisningerne i bilag 1 til gennemførelsesforordning (EU) 2017/366, i bilag I til gennemførelsesforordning (EU) 2017/367 og i bilaget til gennemførelsesforordning (EU) 2017/1570 til:

LERRI Solar Technology (Zhejiang) Co. Ltd B898

ændres til:

LONGi Solar Technology(Zhejiang)Co., Ltd. B898

Taric-tillægskode B898, som tidligere var tildelt Lerri Solar Technology (Zhejiang) Co. Ltd, skal gælde for LONGi Solar Technology(Zhejiang)Co., Ltd.

(1) EUT L 56 af 3.3.2017, s. 131.

(2) EUT L 56 af 3.3.2017, s. 1.

(3) EUT L 238 af 16.9.2017, s. 22.